Փիթըր Պալագեան ՙՃակատագրի Սեւ Շունը՚ հատորին մէջ յատուկ ուշադրութիւն դարձուցած է հաւաքական յիշողութեան, պատմական ցաւալի անցեալի վէրքերուն եւ հոգեկան խոր դառնութեանց իւրայատուկ արտայայտչաձեւերուն£ Այս հատորով Պալագեան իր բանաստեղծական ոլորտէն խոստում մը կը կատարէ դէպի պատմողական գրականութիւն, որուն համար կը տրամադրէ 7 տարիներ£ Այդ տարիներու ընթացքին ան անձնական պրպտումներով լոյսին բերած է ծանօթութիւններ մութ պատմութեան մը մասին, որուն շուրջ իր ընտանիքը կատարեալ գաղտնապահութիւն պահած էր£ ՙՃակատագրի Սեւ Շունը՚ հատորը լոյս տեսաւ առաջին անգամ 1997¬ին ՙBest Seller՚ի հրատարակութեամբ, որմէ վերջ ան արժանացաւ բազմաթիւ վերահրատարակութիւններու£ Հատորին գտած ընդունելութիւնը աննախընթաց էր միջազգային շրջանակներուն մէջ£ Բացի Անգլիագիր բանաստեղծական հատորներէ, Պալագեան հեղինակն է ՙԱյրուող Տիգրիսը Հայկական ցեղասպանութիւնը եւ Ամերիկայի վերաբերմունքը՚ արժԷքաւոր ուսումնասիրութիւնը հրատարակուած 2003¬ին£ Ան, Անգլերէնի թարգմանած է նաեւ Գրոգորիս եպիսկոպոս Պալագեանի ՙՀայկական Գողգոթան՚